
НАРЕДБА

№ 13
за реда и условията за превоз на пътници и багаж 
с обществения градски транспорт 
на територията на община Перник

(Приета с Решение № 1144/23.02.2023 г. на Общински съвет Перник; допълнена с   решение 782/16.10.2025г. на ОбС Перник)

Перник

РАЗДЕЛ І. ОБЩИ ПОЛОЖЕНИЯ

Чл.1. Настоящата наредба определя правата и задълженията при пътуване с обществен транспорт/автобусен/, по основните градски автобусни линии от общинската транспортна схема на община Перник. С наредбата се определят условията и реда за ползване правото на определени категории пътници на преференциално пътуване и начина на компенсиране на превозните документи  за преференциални пътувания.

Чл.2. Община Перник осъществява: контрол и реализация на приходите от продажба на билети и карти; контрол по редовността на пътниците; издаване на превозни документи, организация, управление, контрол, отчитане и окачествяване на пътническите превози по обществения градски транспорт, възложени от Община Перник на транспортните оператори.
Чл.3. Разпоредбите на настоящата наредба се прилагат за всички лица, участващи в транспортния процес като пътници, превозвачи, водачи на превозни средства по маршрутите на обществения градски транспорт на територията на община Перник, контрольори по редовността на пътниците и издателите на превозни документи.

РАЗДЕЛ ІI. ВИДОВЕ ПРЕВОЗНИ ДОКУМЕНТИ.
ИЗДАВАНЕ И ВАЛИДНОСТ

Чл.4. (1) Превозните документи се издават, зареждат и поддържат на следните носители:

1. Хартиени носители;

2. Електронни носители с антена за безжична комуникация (Електронни карти) ;

3. Устройства с възможност за безконтактно плащане.

(2) Образците на превозните документи, с изключение на тези, утвърждавани от органите, определени с нормативен акт от по-висока степен, които издава Община Перник, се утвърждават със заповед на Кмета на Община Перник и имат минимално изискуемото съдържание, определено в чл. 39 на Закона за автомобилните превози.
(3) Превозните документи се издават по реда на чл. 39 на Закона за автомобилните превози и са:

4. Карта/билети за еднократно пътуване без прекачване на всички видове носители;

5. Пакет единични пътувания, заредени на електронен носител или устройство с възможност за безконтактно плащане;

6. Предплатени периоди (абонаментни карти), заредени на електронен носител или устройство с възможност за безконтактно плащане;

7. Карта/билет за таксуване на нередовен пътник на хартиен носител.

Чл.5. (1) Водачите или определени от превозвача лица, както и контрольорите по редовността на пътниците в превозните средства издават и/ или продават карти/билети на хартиен носител от името на Община Перник.
(2) Водачите продават карти/билети за еднократно пътуване само при спряло превозно средство и срещу точно приготвена сума.
(3) Кодираните с двуизмерен код хартиени карти/билети се издават от лицата по ал. 1 чрез специализирано устройство.

(4) Община Перник, при условията на чл. 36, ал. 4 и 5 от Закона за автомобилните превози, извършва издаване и продажба на превозни документи и има изключителни права да извършва първоначално издаване и персонализиране на електронни карти, на които се зареждат превозни документи, за които се изисква електронен тип носител.

8. Община Перник може да сключи договор с „друго лице“, което не е превозвач,  за извършване на издаване и  продажба на превозни документи, при условията на чл.36, ал.4 и 5 от ЗАП, срещу заплащане на комисионна в размер до 5% от стойността на превозните документи;

9.  „Други лица“ могат да осъществяват продажба и/или зареждане на превозните документи на електронен носител или на устройство с възможност за безконтактно плащане чрез използването на собствени платформи за електронна търговия, включително уеб сайтове и мобилни приложения;

10. При предоставяне правото на „Друго лице“, което не е превозвач, за извършване на издаване и продажба на превозни документи, при условията на чл.36, ал.4 и 5, Община Перник е длъжна да предостави това право и на превозвачите, заявили намерение за извършването на тази услуга в условията на интегриран градски транспорт, при условията на т.1.

(5) Електронните карти позволяват многократно зареждане в тях на превозни документи при различни тарифи и са със срок на годност и валидност три години. След изтичане на 3-годишния срок електронните карти се подменят възмездено.
(6) В електронните карти се зареждат:
1. Абонаментни карти за предплатен период;

11. И/или карти/билети за еднократно пътуване;
12. И/или определен брой пътувания-пакет единични пътувания.

(7) Заредените с предплатен период за определена линия електронни карти могат да се ползват във всички превозни средства по съответната автобусна линия. 

(8) Заредените с предплатен период по всички градски основни линии за цялата градска зона/мрежа електронни карти могат да се ползват във всички превозни средства и маршрути на обществения градски транспорт на територията на град Перник.
Чл.6. (1) След закупуването на кодирана с двуизмерен код хартиена карта за еднократно пътуване или за таксуване на личен багаж, пътникът го валидира на монтирания в превозното средство валидатор. Картата е валидна само за едно еднопосочно пътуване в превозното средство, в което е издадена и закупена или валидирана. Нейната валидност изтича след достигане на крайната спирка на курса по маршрута в избраната посока на пътуване.
(2) Картите/билетите за еднократно пътуване и пакетът единични пътувания на електронен носител или устройство с възможност за безконтактно плащане, след закупуване, се валидират на монтирания в превозното средство валидатор или на отдалечен валидатор посредством безконтактна технология. Превозният документ е валиден само за едно еднопосочно пътуване в превозното средство, в което е валидиран. Неговата валидност изтича след достигане на крайната спирка на курса по маршрута в избраната посока на пътуване и/или достигане на указаната валидност. 

Чл.7. (1) Електронните карти са персонализирани и неперсонализирани. 

13.  За неперсонализирани карти, при първоначалното им издаване, в тях се записва информация, определена според тяхното предназначение и начин на използване. В процеса на издаване на електронните карти се извършва тяхната вътрешна регистрация и при необходимост частична или цялостна външна персонализация;

14.  За персонализирани карти, при първоначалното им издаване, в тях и върху тях се записва информация, определена според тяхното предназначение и начин на използване. В процеса на издаване на електронните карти се извършва тяхната вътрешна и външна персонализация.

(2) При вътрешната персонализация се използват личните данни на лицето - трите имена, ЕГН, постоянен адрес, и  друга при необходимост информация, като срок и вид на валидност на преференция. 
(3) При външната персонализация върху електронната карта се отпечатват минимум актуална снимка и двете имена на лицето. 
(4) Електронните карти без външна персонализация, заредени с пакет единични пътувания или с предплатен период, се ползват без ограничение на лицата, които ги използват.
(5) Електронни картите с външна персонализация са лични и не се разрешава тяхното преотстъпване за ползване на друго лице.  

(6) Редът за издаване и персонализация на електронни карти се извършва, съгласно процедура, регламентирана със заповед на Кмета на община Перник.
Чл.8. (1) Цените на превозните документи се определят в приложение към договорите за възлагане на превоз на пътници, съгласно изискванията на чл.5, ал.1 от Закона за автомобилните превози и се утвърждават със Заповед на Кмета на Община Перник. 
(2) Информация за цените на превозните документи, освен от превозвачите, се предоставя и от община Перник чрез интернет портал, по телефона, чрез съобщения или по друг подходящ начин.
(3) Отношенията между превозвачите и община Перник, касаещи издаването на превозните документи и разпределението на акумулираните средства от продажбата на превозни документи, се уреждат между тях в договорите за възлагане на обществен превоз на пътници.

(4) Отношенията между „други лица“, извършващи  издаване и  продажба на превозни документи и Община Перник се уреждат в договор за възлагане на услуга.

(5) Разпределението на постъпленията от продажби на превозни документи става по специално разработена Методика за разпределяне на постъпленията (Приложение №2) 

РАЗДЕЛ III. УСЛОВИЯ ЗА ПЪТУВАНЕ И ОПЕРИРАНЕ 
С ПРЕВОЗНИ ДОКУМЕНТИ

Чл.9. Превоз на пътници с обществения транспорт на територията на община Перник се извършва срещу редовен превозен документ, посочен в настоящата наредба. 
Чл.10. (1) Картата/билетът за еднократно пътуване е редовен превозен документ след:

1. Валидиране на монтирания в превозното средство валидатор, веднага след закупуване на картата/билета на хартиен носител от лицата по чл. 5, ал. 1 в превозното средство;

2. Валидиране на монтирания в превозното средство валидатор, или на отдалечен валидатор посредством безконтактна технология, на карта/билет на електронен носител или на устройство с възможност за безконтактно плащане; 
15. Картата за таксуване на нередовен пътник е валиден превозен документ след продаване и валидиране от Контрольор по редовността на пътниците.

(2) Пътуване от пакета за единични пътувания е редовен превозен документ след:

16. Валидиране и потвърдено таксуване от монтирания в превозното средство валидатор или на отдалечен валидатор посредством безконтактна технология - и стойността на пакета е намалена с броя на направените таксувания;

17. Таксуване от пакет единични пътувания се допуска за повече от един пътник;

18. При таксуване на пътуване от пакета с единични пътувания на валидатора  в превозното средство се изписва датата на таксуване и съобщение: „Внимание, остават Ви ….. брой/броя пътувания.“.
(3) Абонаментната карта е редовен превозен документ след:

1. Валидиране и потвърдено таксуване от монтирания в превозното средство валидатор или на отдалечен валидатор посредством безконтактна технология - при пътуване в съответствие с маршрута (когато е приложимо) и с периода на валидност;

2. Електронна карта, заредена с период за определена линия важи за линиите на превозвачите/съответния превозвач, чиито маршрути се припокриват с избраната линия, както и при временна организация на движението по заместващите линии. При валидиране на картата за една определена линия на валидатор в превозно средство от друга линия, на дисплея на валидатора се изписва дата на валидност и номерът на линията, за която картата е заредена и съобщение: „Внимание! Можете да пътувате по линията само в участъците с общи спирки".

(4) Превозни документи, които не отговарят на горните условия са нередовни както и:

19. Персонализиран превозен документ, издаден на лице, различно от ползвателя;

20. Подправен превозен документ;

21. Персонализиран превозен документ, непридружен от документ за самоличност.
Чл.11. (1) Пътник с редовен превозен документ има следните права: 
22. Да превозва в превозните средства на обществения градски транспорт един брой личен багаж с размери 60/40/40 или с обиколка 140 см – без да таксува багажа. Багаж с по-големи размери от посочените по-горе се таксува, за всеки багаж поотделно чрез еднократен билет/карта или чрез таксуване на пътуване от пакет с единични пътувания;

23. Да превозва в превозните средства на обществения градски транспорт детска количка с дете без допълнително таксуване;

24. Полицейски кучета и кучета-водачи на слепи граждани, когато са снабдени с намордник, котка или друг малък домашен любимец, поставен в подходяща кутия или клетка с размери до разрешените за безплатен превоз на ръчен багаж не се таксуват.

(2) Пътникът носи отговорност за превозвания от него багаж, домашен любимец, както и за хигиената във връзка с превоза им.
(3) Не се допуска превоз на:
25. Предмети, които могат да повредят или замърсят превозното средство;

26. Запалителни, избухливи, отровни, разяждащи и задушливи вещества, представляващи опасност за пътниците и персонала;

27. Предмети, които поради своите размери и естество създават неудобство за пътниците;

28. Лица, които са под влияние на алкохол и други упойващи вещества;

29. Предмети, преносът на които е забранен със закон.

Чл.12. (1) При ползване на превозните средства от обществения транспорт пътниците са длъжни:
30. Да пътуват в превозните средства с редовен превозен документ и да го показват на контролните органи при проверка, както и да пазят същия до слизането си в района на спирката;

31. Да се качват и слизат от превозните средства, когато същите са напълно спрели на установената спирка;

32. Да се качват само от обозначените за това врати на превозните средства;

33. Пътник, снабден с превозен документ по образец, утвърден от органите, определени с нормативен акт от по-висока степен, е длъжен да го представи на упълномощените лица по контрол на редовността на пътници;

34. Пътник, пътуващ с нередовен или без превозен документ се санкционира по реда на Раздел VI на наредбата.
(2) На пътниците се забранява:
35. Да стоят на стъпалата на превозните средства и да пречат на отварянето и затварянето на вратите;

36. Да разговарят с водача или да отвличат вниманието му по време на движение;

37. Да нарушават реда и спокойствието на останалите пътници;

38.  Да замърсяват превозните средства или да увреждат оборудването им, в т.ч. бордовото оборудване, валидатори, четци и т.н.;

39. Да извършват търговска и рекламна дейност в превозното средство;

40. С действието си да застрашават безопасността на движението и сигурността на останалите пътници;

41. Пушенето и консумиране на храни и напитки;

42. Да изхвърлят предмети през прозорците на превозните средства;

43. Да преотстъпват своя превозен документ на хартиен носител на други лица и да го оставят в превозното средство.

Чл.13. (1) Пътниците имат право на своевременна информация относно:

44. Часовия график по маршрутите и промени в него; 

45. Застрахователната компания, обслужваща превозното средство за календарната година.

(2)  В момента на покупката купувачът на превозен документ има право на възражения за погрешно посочени в него данни или неточно върната сума /ресто/.

(3)  Абонаментните карти на електронен носител може да бъдат блокирани по искане на лицата на чието име са издадени, след подаване на заявление.
Чл.14. (1) Дубликат на превозен документ на хартиен носител не се издава.
(2) Дубликат на персонализирана електронна карта, както и на неперсонализирана (при наличие на данни за ползвател) електронна карта се издава след блокирането й. Периодът, зареден в блокираната карта, се зарежда в нов носител до 1 (един) работен ден от датата на подаване на заявлението. Заплаща се стойността на носителя (ако е приложимо).

Чл.15. (1) Общината осигурява информационно обслужване на пътниците посредством поставяне на информация за линиите и маршрутните разписания по спирките на обществения градски транспорт, поддържане на специализиран софтуер за актуална информация в интернет, по телефона и други начини.
(2) Спирка, оборудвана с дистанционно контролирани електронни информационни табла, отразява следната минимална информация: номер на линията, действително време на пристигане на спирката, времето в момента.
Чл.16. Превозвачите са длъжни да публикуват на своите интернет страници информация за линиите, маршрутните разписания, промени в маршрутни разписания, пунктове за продажба на превозни документи, цени на различните видове превозни документи. Информацията на интернет страницата трябва да се поддържа актуална. На служителите на превозвачите се забранява: 

46. Явяването на работа в нехигиеничен и неприветлив външен вид;

47. С действията си да застрашават безопасността на движението и сигурността на пътниците;

48. Пускането и слушането в превозните средства на силна музика;

49. Пушенето и консумирането на храни и напитки в превозното средство.

РАЗДЕЛ IV. КАТЕГОРИИ ПЪТНИЦИ С ПРАВО НА ПРЕФЕРЕНЦИАЛНИ КАРТИ И УСЛОВИЯ ЗА ИЗДАВАНЕТО ИМ

Чл.17. Право на преференциални пътувания имат категориите лица, определени с нормативен акт от по-висока степен, както следва:

50. Ветераните от войните, които пътуват безплатно, в съответствие с чл. 4, т. 4 и 5 от Закона за ветераните от войните;

51. Военноинвалидите и военнопострадалите, които пътуват безплатно, в съответствие с чл. 17, ал. 1 от Закона за военноинвалидите и военнопострадалите;
52. Почетните граждани на община Перник, пътуват безплатно с поименна карта;

53. Децата до 7 навършени години, пътуват безплатно;

54. Учениците в дневна форма на обучение и студентите редовно обучение, включително докторантите в редовна форма на обучение, учащи в училищата, висшите училища и научните организации, включени в Регистъра на средните училища и детските градини и в Регистъра на акредитираните висши училища на Министерството на образованието и науката;

55. Лицата, получаващи пенсия по условията на глава шеста от Кодекса за социално осигуряване, навършили възрастта по чл. 68, ал. 1 - 3 от същия кодекс.
Чл.18. Превозните документи за пътувания с обществения градски транспорт по преференциална тарифа са лични.

Чл.19. Преотстъпени превозни документи за преференциални пътувания се блокират за периода на валидност и на ползвателя им се съставя акт за установяване на административно нарушение по реда на Закона за административните нарушения, освен в случаите, при които ползвателят на картата заплати сума, съответстваща на цената на карта за таксуване на нередовен пътник, продавана от контрольор по редовността на пътниците.

Чл.20. Цялата предоставена информация за издаване на карти и на електронни карти се съхранява от Община Перник съгласно действащото законодателство. 
РАЗДЕЛ V. РЕД И НАЧИН НА КОМПЕНСИРАНЕ НА ПРЕФЕРЕНЦИАЛНИТЕ ПЪТУВАНИЯ
Чл.21.  Компенсирането на преференциалните пътувания по чл. 17 се осъществяват от централния бюджет чрез Община Перник по реда на Наредба по §4, ал.3 от Заключителните разпоредби на Закона за автомобилните превози.
РАЗДЕЛ VI. КОНТРОЛ ПО СПАЗВАНЕ ПРАВИЛАТА ЗА ПЪТУВАНЕ И ОТГОВОРНОСТ ПРИ  НАРУШЕНИЯ

Чл.22. Кметът на общината определя длъжностните лица (контрольори), които да осъществяват контрол по редовността на пътниците в обществения градски транспорт. Длъжностните лица контрольори по редовността на пътниците носят униформа и се легитимират по време на проверката със служебни документи по образец, утвърден от Кмета на Община Перник.
Чл.23. (1) При констатиран от контролните органи по редовността на пътниците случай на пътуване без редовен превозен документ пътникът закупува от контрольора билет за таксуване на нередовен пътник за еднократно пътуване, който съдържа номер на линията, дата, час и служебен номер на контрольора по редовността на пътниците. Билетът дава право на пътника да продължи пътуването си със същото превозно средство.
(2) За всеки обект, подлежащ на таксуване, но нетаксуван - багаж, домашен любимец, пътникът закупува билет за таксуване на нередовен пътник, продаван от контрольора.
Чл.24. (1) При отказ на пътника да закупи билет за нередовен пътник се съставя акт за установяване на административно нарушение по реда на Закона за административните нарушения и наказания /ЗАНН/, за което нередовния пътник слиза на следващата спирка по маршрута на превозното средство. 
(2) При съмнения за пътуване с подправен или неистински превозен документ и/или носител на превозен документ, същия се изземва от контрольорите с протокол и нередовният пътник слиза от превозното средство на следващата спирка по маршрута, като при констатирано нарушение се съставя акт по реда на ЗАНН.
РАЗДЕЛ VII. АДМНИНИСТРАТИВНО НАКАЗАТЕЛНИ РАЗПОРЕДБИ

Чл.25. За нарушаване на разпоредбите на тази наредба на пътниците се налагат глоби в размер от 50 лв. до 500 лв., а на едноличните търговци и юридическите лица -имуществена санкция в размер от 100 лв. до 5000 лв.
Чл.26. (1) Актовете по установяване на административни нарушения се съставят от определени от кмета служители от общинската администрация.
(2) Въз основа на актовете, кметът на общината или упълномощен от него заместник кмет издава наказателни постановления.
(3) При съставяне на актовете и издаване на наказателните постановления се прилагат разпоредбите на ЗАНН.
РАЗДЕЛ VIII. ДОПЪЛНИТЕЛНИ РАЗПОРЕДБИ

§ 1. По смисъла на тази наредба:

1. „Обществен транспорт“ е: превоз на пътници по линиите от Републиканската, Областната, Междуобластната и Общинската транспортни схеми;

2.  „Обществен градски транспорт“ е: превоз на пътници по градските основни автобусни линии от Общинската транспортна схема;

56. "Общинска транспортна схема" включва градски основни и допълнителни линии за превози между пунктове в чертите на град Перник, определени със строителните му граници в действащия Общ устройствен план;

57. "Валидиране" е процесът на удостоверяване правото на пътуване на ползвателите на обществен градски транспорт, посредством специализирани устройства /валидатори/, монтирани в превозните средства или на отдалечен валидатор посредством безконтактна технология;

3. "Електронна карта" е пластмасова електронна карта с антена за безжична комуникация, върху която се зареждат превозни документи, които се валидират/таксуват чрез валидатор; 

4. "Превозно средство" е автобус, с който се осъществява обществен транспорт на територията на община Перник; 

5. "Пътник" е всеки, ползващ услугите на обществен градски транспорт; 

6. „Друго лице“ – лице различно от „превозвач“, на което се възлага извършването на издаване и продажба на превозни документи.  

§ 2. С въвеждането на настоящата наредба се осигурява:

1. Възможност на потребителите да използват мобилни устройства, чрез осигуряване на интерфейси с информационните системи на търговци, позволяващи като минимум, ползването на мобилни устройства, като електронен носител за зареждане, съхранение и валидация на превозни документи;

2. Използването на възможност за покупка на превозни документи чрез система, позволяваща заплащане на услугата от крайния потребител чрез заплащане на сметката му към съответния доставчик на телефонна услуга, интернет или други услуги, като доставчикът на услугата заплаща на Общината дължимите суми веднага;

3. Използването на възможности за покупка на превозни документи чрез канали на мобилни електронни разплащания;

4. Въвеждане на иновативни технологии за продажба и иновативни технологии за валидация на превозни документи;

5. Въвеждане в експлоатация и поддръжка на уеб портал за граждани за продажба на превозни документи.

РАЗДЕЛ IX. ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Наредбата е приета с Решение 1144/23.02.2023 г. на Общински съвет Перник. 

§ 2. Операторите/превозвачите запазват правото да издават превозни документи. 

§ 3. Издадените до влизане в сила на наредбата превозни документи запазват своето действие до изтичане на срока им на валидност. 

§ 4. Кметът на Община Перник издава предвидените в настоящата наредба заповеди в 30 /тридесет/ дневен срок от приемането на настоящата наредба. 

§ 5. Настоящата наредба се приема на основание чл. 21, ал. 2, във връзка с чл. 21, ал. 1, т. 25 от ЗМСМА, при спазване изискванията на чл. 75-80 от АПК, във връзка с чл. 8, чл. 26 и чл. 28 ЗНА, във връзка с чл. 36, ал. 4 и ал. 5 от Закона за автомобилните превози и във връзка с разпоредбите на Регламент (ЕО) № 1370/2007 на Европейския парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на Регламенти (ЕИО) № 1191/1969 и (ЕИО) № 1107/1970 на Съвета (публикуван в OBL 315, 03/12/2007 г.). 

§ 6. Настоящата Наредба влиза в сила от датата на обнародването й в местен вестник.
§ 7. (нов- Наредба №17 за изменение и допълнение на  подзаконови нормативни актове, приети от Общински съвет Перник, приета с Решение № 782 от 16.10.2025г.)  След датата на въвеждане на еврото в Република България, размерът на всички парични стойности от наредбата, посочени в български лева се превалутират и закръгляват в евро, съобразно реда регламентиран в чл.12 и чл.13 от Закона за въвеждане на еврото в Република България.
ПРЕДСЕДАТЕЛ:                                                                                                                          
                            /Д. ЗАХАРИЕВ/

Приложения

Приложение 1

ОБРАЗЦИ НА ПРЕВОЗНИ ДОКУМЕНТИ
 за пътуване с обществения градски транспорт на територията на община Перник

	
	Превозен документ
	Зона
	Период
	Тип 
	Тарифа
	Тип преференция
	Носител
	Линни

	1
	Еднократен билет/карта
	Градска
	-
	Еднократен
	Редовна
	-
	Хариен/Електронен
	Всички

	2
	Еднодневна карта
	Градска
	1 ден
	Периодичен
	Редовна
	-
	Електронен
	Всички

	3
	Пакет единични пътувания - 10 бр.
	Градска
	- 
	Еднократен
	Редовна
	-
	Електронен
	Всички

	4
	Абонаментна карта
	Градска
	1 астрономически месец 
	Периодичен
	Редовна
	-
	Електронен
	Всички

	5
	Абонаментна карта
	Градска
	1 астрономически месец 
	Периодичен
	Редовна
	-
	Електронен
	1 Линия

	6
	Абонаментна карта
	Градска
	1 астрономически месец 
	Периодичен
	Преференциална
	Лица пенсионери
	Електронен
	Всички

	7
	Абонаментна карта
	Градска
	1 астрономически месец 
	Периодичен
	Преференциална
	Ученик
	Електронен
	Всички

	8
	Абонаментна карта
	Градска
	1 астрономически месец 
	Периодичен
	Преференциална
	Лица пенсионери
	Електронен
	1 Линия

	9
	Абонаментна карта
	Градска
	1 астрономически месец 
	Периодичен
	Преференциална
	Ученик
	Електронен
	1 Линия

	10
	Карта за таксуване на нередовен пътник 
	Градска
	-
	Еднократен
	Редовна
	-
	Хартиен
	Пътуване


Приложение 2

МЕТОДИКА ЗА РАЗПРЕДЕЛЯНЕ НА ПОСТЪПЛЕНИЯТА
ОТ ПРОДАЖБИ НА ПРЕВОЗНИ ДОКУМЕНТИ

Средствата, реализирани от Община Перник (Общината) при продажбата на превозни документи, се разпределят ежеседмично между транспортните оператори, предоставящи обществен транспорт на територията на Общината (Операторите), както следва:

58. Средствата, реализирани от водачите на превозните средства от продажбата на карти/билети за еднократно пътуване на хартиен носител без прекачване се задържат от съответния оператор без разпределяне и се използват за покриване на разходите на съответния оператор за изпълнение на възложения му обществен превоз. Операторът ежемесечно издава на Община Перник платежен документ за реализираните приходи.
59. Средствата, реализирани от Общината от продажбата на абонаментни карти, заредени с предплатен период за определена линия, се разпределят към оператора, обслужващ съответната линия, след приспадане на средства за санкции, които се налагат на операторите при неизпълнение на задължения по договора с Общината.

60. Средствата, реализирани от Община Перник от продажбата на абонаментни карти, заредени с предплатен период за всички линии и от продажбата на пакети единични пътувания, заредени на електронен носител, се разпределят между всички транспортни оператори, предоставящи обществен транспорт на територията на общината. Средствата се разпределят пропорционално на дела на извършения от операторите пробег, определен на база на данни от внедрената система за автоматично позициониране на средствата от мрежата на операторите, изпълняващи възложената транспортна задача.
61. Средствата, реализирани от контрольорите по нередовността на пътниците в превозните средства от продажбата на карти за таксуване на нередовен пътник на хартиен носител се задържат от Общината и се разпределят като стимули за постигната ефективност и качество на извършваната услуга между операторите на база на заложеното в договорите за изпълнение на обществен превоз.

62. Разпределението ще се извършва ежемесечно в Контролния център на транспорта от Комисия от експерти от Община Перник, определена със Заповед на Кмета, в която влизат представител на „Градски транспорт – Перник“ ЕООД и двама представители на превозвачите, упълномощени от браншовата организация.

